Diari Oficial de la Generalitat Valenciana


Sumari del DOGV 541, del 06-03-1987 (1987/808309)

ORDRE de 26 de gener de 1987, de la Conselleria d'Agricultura i Pesca, per la qual s'estableixen les modalitats d'ensenyaments professionals agràries.
------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/01/26/(2)/dof/vci/html**

### Dades del document

Número de DOGV
:   541

Data del DOGV
:   06-03-1987

Secció del DOGV
:   DISPOSICIONS GENERALS

Número del document
:   1987/808309


Data del document
:   26-01-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 26 de gener de 1987, de la Conselleria d'Agricultura i Pesca, per la qual s'estableixen les modalitats d'ensenyaments professionals agraris.  
La Conselleria d'Agricultura i Pesca realitza la formació professional agrària, mitjançant els seus Serveis d'Extensió Agrària i de Transferència de Tecnologia Agrària.   
L'objectiu d'aquesta formació és procurar la millor preparació professional de l'agricultor, tant en la faceta d'empresari com en la d'obrer especialitzat. Aquesta preparació professional s'ha realitzat, bé mitjançant un programa sistemàtic en el temps, amb el calendari i les matèries definides, o bé mitjançant un règim d'ensenyament discontinu i amb l'objectiu específic d'acomodar-se a necessitats concretes i canviants del sector agrari.   
Per a regular les diferents modalitats d'Ensenyaments Professionals Agraris i facilitar la col·laboració en aquesta matèria d'altres entitats,   
ORDENE:  
Article primer  
A l'efecte de l'oportuna adaptació dels ensenyaments professionals agraris a impartir a la Comunitat Valenciana als conceptes i criteris de la Comunitat Econòmica Europea hom els classifica en els tipus següents:   
- Cursos de capacitació professional agrària.   
- Cursos, seminaris i estades de formació i perfeccionament professional.   
- Cursos de formació complementària per a instal·lació d'agricultors joves.   
Article segon  
Cursos de Capacitació Agrària:   
Seran dirigits a joves amb edat superior a la corresponent a l'escolaritat obligatòria.   
Tenen com a objectiu l'accés a una capacitació professional que els permeta el més eficaç acompliment de la seua professió segons les necessitats derivades del tipus d'agricultura que vagen a exercir.   
La durada i el contingut d'aquests cursos, estarà en funció dels coneixements inicials dels alumnes, i el desenvolupament es farà en regim d'alternança o de forma continuada.   
Article tercer. Cursos, seminaris i estades de formació i perfeccionament.   
Es dirigeixen a agricultors que exercesquen aquesta professió, els quals volen adquirir o actualitzar un bloc integrat de coneixements.   
Quan es tracte de cursos, la durada no serà inferior a 20 hores lectives.   
Article quart. Cursos de formació complementària per a instal·lació d'agricultors joves.   
Es dirigeixen de manera específica als agricultors joves que volen accedir a la responsabilitat de dirigir l'empresa agrària i aconseguir el grau de capacitació professional suficient per a tal comesa.   
Els continguts tractaran, tant sobre aspectes tecnològics com gerencials, i tindran una durada mínima de 150 hores lectives.   
Article cinqué  
Les activitats formatives contingudes en l'article primer podran ser promogudes i organitzades per:   
a) Serveis competents de la Conselleria d'Agricultura i Pesca.   
b) Institucions, Agrupacions i Organitzacions Professionals Agràries que prèviament les sol·liciten.   
Article sisé  
La Conselleria d'Agricultura i Pesca podrà convocar anualment, mitjançant Ordre, les ajudes per a la realització de les modalitats d'ensenyament professional a què es refereix aquesta Ordre.   
Article seté  
Serà requisit imprescindible per accedir a les ajudes que s'establesquen o per obtenir els diplomes acreditatius de l'assistència i l'aprofitament, expesos per la Conselleria d'Agricultura i Pesca, haver-ho sol·licitat prèviament i tenir l'aprovació corresponent.   
DISPOSICIO FINAL  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.   
València, 26 de gener de 1987.   
El Conseller d'Agricultura i Pesca,  
LLUIS FONT DE MORA I MONTESINOS


Còpia Permalink ELI